《马回台》
清代·朱一蜚

齐攻鲁，人民逃。有独妇，行荒郊。抱侄弃子呱呱号，妇目不顾手不招。

齐将问其故，妇乃前致语。公义私爱难昧心，宁使吾儿食豺虎。

齐将愧，勒马回。鲁人为筑数仞台，守礼之国何有哉。

君不见自齐关入辟女子，石窌封来名并峙，一变至鲁或由此。

作者简介：（1702—1755）浙江嘉善人，字健冲。初以太学生赴陕西军前效用，累官湖北布政使，所至皆有绩。被议落职，主潞安府起文书院。